Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 9 ก.พ.65
Daily Focus - บล.ฟินันเซีย ไซรัส ประจำวันที่ 9 ก.พ.65
9 ก.พ. 2565

บล.ฟินันเซีย ไซรัส ประเมินดัชนีวันนี้ คาด SET Index มีแนวโน้มแกว่งตัวขึ้นได้ต่อเนื่องหลังทะลุแนวต้านสำคัญ 1,683 จุดได้วานนี้ ด้วยแรงซื้อของต่างชาติส่วนบรรยากาศการลงทุนเช้านี้ยังค่อนข้างผ่อนคลาย โดยตลาดรอดูตัวเลขเงินเฟ้อเดือน ม.ค. ของสหรัฐฯที่จะประกาศในคืนวันพรุ่งนี้ ซึ่งหากเร่งตัวมากกว่าที่คาดอาจเกิดความผันผวนอีกครั้ง โดยเฉพาะแรงขายหุ้น Tech และ Growth ส่วนกลุ่มพลังงานคาดชะลอความร้อนแรงตามราคาน้ำมันดิบที่อ่อนตัว แต่กลุ่ม Valua Play ที่ยัง Valuation ต่ำโดยเฉพาะธนาคารมีโอกาส Outperform โดยวันนี้การประชุมกนง.คาดว่ายังคงอัตราดอกเบี้ยที่ 0.5% เช่นเดิมแต่คาดปรับคาดการณ์เงินเฟ้อขึ้น โดยยังคงให้น้ำหนักบวกกับเศรษฐกิจไทยที่ทยอยฟื้นตัวหนุนกระแสเงินทุนให้ยังค่อนไปในทิศทางไหลเข้า ส่วนกลยุทธ์ยังเน้นลงทุนในหุ้นที่คาดมีกำไรไตรมาส 4/64 แข็งแกร่งและ Value Play ที่ PER/PBV ไม่สูง
สำหรับหุ้นเด่นวันนี้ : แนะนำ “ซื้อ” บริษัท เซ็นทรัลพัฒนา จำกัด (มหาชน) หรือ CPN ราคาเป้าหมาย 68 บาท 
โดยการเติบโต 5 ปีข้างหน้าสดใส บริษัทตั้งเป้ารายได้ปี 2564 – 2569 โตเฉลี่ย 14-16% และตั้งเป้าพื้นที่เช่าสุทธิเพิ่มขึ้น 23% ในปี 2569 เทียบกับ 2564 รวมถึงเน้นกลยุทธ์กระจายความเสี่ยงจากธุรกิจค้าปลีกมากขึ้น และแผนการขยายธุรกิจในต่างประเทศเริ่มที่เวียดนาม
ส่วนในแง่ผลการดำเนินงานคาดทยอยฟื้นตัวในไตรมาส 4/64 เป็นต้นไปต่อเนื่องปี 2565 แม้อัตราค่าเช่าจะยังไม่กลับเท่าช่วงก่อน COVID-19 แต่โมเมนตัมดีต่อเนื่อง คาดกำไรปี 2565 โต 95% จากปีก่อน และโต 32% จากปีก่อน ในปี 2566 กลับไปใกล้ปี 2562 ให้แนวรับ 54.50-54 บาท แนวต้าน 56.50//58//60 บาท